Kasa Japanese Restaurant สาขาซีคอนสแครวร์ สาขานี้เพิ่งเปิดได้ไม่นานครับ พอดีเห็นว่าเป็นร้านเปิดใหม่เลยลองแวะเข้าไปทานดู ช่วงเดือนแรกที่เปิดมีส่วนลด15%ด้วยครับ แต่ตอนนี้คงหมดโปรโมชั้นไปแล้ว พอเดินเข้ามาในร้านจะเห็นว่าร้านตกแต่งด้วยร่มเป็นส่วนใหญ่ ตามคอนเซ็ปชื่อร้านเลยครับ (Kasa = ร่ม) ภายในร้านตกแต่งดูสะอาดดีครับ พอมาถึงที่โต๊ะ เค้าวางเมนูสองอันติดกันให้เป็นรูปร่มด้วยเหมือนกันครับ (หน้าปกเมนูเป็นรูปร่ม) พอเปิดเมนูไปดู เมนูอาหารที่นี่เยอะมากครับ มีหลายอย่างมาก แต่พอดูราคา รู้สึกว่าจะแพงไปนิสสนึงนะครับถ้าเทียบกับฟูจิ อ้อเพิ่งได้รู้มาว่าร้านนี้เป็นเจ้าของเดียวกับzenด้วย แต่zenเจ้าของได้ขายหุ้นไปแล้วมาเปิดใหม่ครับ มาที่อาหารกันเลย พอดีวันนี้ผมทานอะไรมาบ้างแล้วเลยไม่ค่อยหิวเท่าไหร่เลยสั่งมาแค่สามอย่างครับ อ่อบอกไว้ก่อนครับตอนแรกที่คิดว่าราคาแพงไปนิส แต่พออาหารมาแล้วไม่รู้สึกแบบนั้นเลยครับ เพราะมาแบบเยอะมาก และของสดมาก รู้สึกว่าคุ้มเลยครับ มาที่อย่างแรกเลยครับเป็นซูชิชุดพิเศษครับ มีซูชิอยู่หลายอย่างมาก เหมาะกับคนที่อยากทานซูชิหลายๆอย่างแต่กลัวสั่งเยอะแล้วจะทานไม่หมด ชุดนี้นะครับประกอบไปด้วย ข้าวหน้ามาคุโร่เนื้อแดง ข้าวปลาแซลมอน กุ้ง ข้าวหน้าปลาไหล ข้าวหน้าหนวดปลาหมึกยักษ์ ข้าวหน้าหอยฮอกกิ ข้าวหน้าปลาฮามาจิ แซลม่อนโรลซึ่งเป็นส่วนท้องของแซลม่อน และมีอีกสองสามอย่างที่ผมไม่รู้ว่าคือไรครับ ชุดนี้เสริฟพร้อมไข่ตุ่นแล้วซุปมิโซะครับ ไข่ตุ๋นผมรู้สึกว่ามีกลิ่นคาวไปนิดนึงครับแต่คนที่ไปด้วยบอกอร่อย ส่วนซุปมิโซะรสชาติอร่อยกลมกล่อมดีครับ ของทุกอย่างสดดีครับ ถ้าตามความคิดผม ถ้ามาทานคนเดียวชุดนี้ชุดเดียวเอาอยู่เลยครับ เพราะให้ชิ้นใหญ่และเยอะครับ เมนูต่อมาที่สั่งครับ เป็นชุดไก่ราดซอสบาบีคิวเทปันยากิ ชุดนี้อาหารมาเร็วมาครับ เนื้อไก่กรอบนอกนุ่มในดีครับ ซอสบาบีคิวก็จะมีรสเผ็ดพอสมควรให้รู้สึกของคำว่าบาร์บีคิวครับ เสริฟพร้อมซุปมิโซะแล้วสลัดครับ จานต่อมาครับ ทงคัตสึหมูดำ จานนี้ผมไม่ได้เป็นคนทานครับ แต่คนทานบอกว่ารสชาติดีใช้ได้เลยครับ สรุปโดยรวมแล้วอาหารรสชาติดี พนักงานบริการดีครับหมดค่าเสียหายไปแปดร้อยกว่าบาท ร้านนี้เป็นร้านที่น่ากลับมาทานต่อครับ :) 